CELEX: 62019CN0643
Language: sk
Date: 2019-08-30 00:00:00
Title: Vec C-643/19: Návrh na začatie prejudiciálneho konania, ktorý podal Tribunal Central Administrativo Norte (Portugalsko) 30. augusta 2019 – RESOPRE – Sociedade Revendedora de Aparelhos de Precisão, SA/Município de Peso da Régua

25.11.2019   
            
            
               SK
            
            
               Úradný vestník Európskej únie
            
            
               C 399/27
            
         
      Návrh na začatie prejudiciálneho konania, ktorý podal Tribunal Central Administrativo Norte (Portugalsko) 30. augusta 2019 – RESOPRE – Sociedade Revendedora de Aparelhos de Precisão, SA/Município de Peso da Régua
      (Vec C-643/19)
      (2019/C 399/31)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Tribunal Central Administrativo Norte
      
         Účastníci konania pred vnútroštátnym súdom
      
      
         Odvolateľka: RESOPRE - Sociedade Revendedora de Aparelhos de Precisão, SA
      
         Odporca v odvolacom konaní: Município de Peso da Régua
      
         Ďalší účastníci konania: DATAREDE – Sistemas de Dados e Comunicações, SA, Alexandre Barbosa Borgesm, SA, Fernando L. Gaspar – Sinalização e Equipamentos Rodoviários, SA
      
         Prejudiciálna otázka
      
      Dovoľuje právo Európskej únie (najmä článok 56 ods. 1 a článok 60 ods. 4 smernice 2014/24/[EÚ] (1), ako aj zásada voľnej hospodárskej súťaže), aby pokyny pre uchádzačov týkajúce sa postupu pred uzavretím zmluvy vo verejnej súťaži, ktorej predmetom je koncesia na využívanie pozemkov na montáž, prevádzkovanie a kontrolu dodržiavania predpisov stanovených v obecnej vyhláške o parkovacích zónach s časovo obmedzeným spoplatnením, ktorá je platná v obci, stanovovali, že uchádzači musia predviesť počítačový program a zariadenie (parkovací automat), ktoré sa má dodať, s cieľom preukázať tak dodržanie ustanovení a podmienok, ktoré sú uvedené v súťažných podkladoch a osobitných technických požiadavkách, ako aj vlastnosti ponúk, a aby určovali zadávacie kritérium súvisiace s faktorom „technická a funkčná spôsobilosť riešenia“, ktoré sa má posúdiť na základe tohto preukázania (pozri body 16 a 17 pokynov pre uchádzačov)?
      
         (1)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65).